OpenLLM-France/wikimedia huggingface dataset:
# Bnc10

Bnc10 (pronunciat: banc deu) és una empresa fintech de Barcelona especialitzada en serveis financers digitals. Es va llançar al mercat el setembre de 2019. Els seus serveis inclouen, entre d'altres, un compte amb IBAN espanyol i una targeta prepagament que es gestionen des d'una aplicació mòbil.
Fins al juliol 2021, la «neobanca» operava sota la llicència de la EDE britànica Prepaid Financial Services, regulada per l'Autoritat de Conducta Financera del Regne Unit, que garanteix la protecció dels fons per la jurisdicció europea.
Durant els primers nou mesos la start up va aconseguir 40.000 clients actius i +20 milions d'euros en transaccions. El novembre de 2020 van superar els 50.000 usuaris. El 2020 preveia l'expansió als mercats espanyol i europeu i obtenir una llicència EMI pròpia. El 2020 una ronda de finançament va fracassar i es va cercar una solució alternativa. El 19 de maig del 2021 l'empresa va anunciar de parar els serveis el juliol del mateix any. El juliol 2021 l'empresa va ser venuda al grup d'empreses americà Synthetic Neural Labs (SNL) que va continuar el servei. SNL també posseeix la fintech francesa Quants United, un obrador de robots, automatització i ciència de dades per a la gestió de productes d'inversió.
A finals de febrer de 2023, l'app seguia estant disponible a Play Store, però no a App Store, i el seu lloc apareixia com inaccessible a partir de desembre de 2022.

## Referències

* ↑ «El primer neobanc de Barcelona». [Consulta: 10 febrer 2021].
* ↑ «El neobanc català Bnc10 tanca una ronda d'inversió d'1 M€», 13-12-2019. [Consulta: 10 febrer 2021].
* ↑ «Fintech en España: ¿Qué hay detrás de Revolut, N26, Bnext o Bnc10?» (en castellà). [Consulta: 10 febrer 2021].
* ↑ «La Fintec bnc10 consigue más de 600.000 euros en crowdfunding» (en castellà), 19-10-2020. [Consulta: 10 febrer 2021].
* ↑ «bnc10 cierra una ronda de 1,1 millones de euros a través de Crowdcube» (en castellà), 25-11-2020. [Consulta: 10 febrer 2021].
* ↑ «La 'fintech' bnc10 es ven al hòlding nord-americà SNL i aconsegueix mantenir el servei». Exterior. comunicació21, 16-07-2021. [Consulta: 23 març 2022].
* ↑ «Gràcies i fins aviat». bnc10. Arxivat de l'original el 19 de maig 2021. [Consulta: 19 maig 2021].
* ↑ Tadeo, Fernando. «Se vende el primer neobanco español: el grupo americano Synthetic Neural Labs compra BNC10 - elEconomista.es» (en castellà). El Economista. [Consulta: 23 març 2022].
* ↑ Aguilera, Gemma «Un hòlding americà compra el neobanc català Bnc10 i es compromet a impulsar el projecte». El Món, 16-07-2021.
* ↑ «bnc10 - Aplicacions a Google Play». [Consulta: 25 febrer 2023].
* ↑ «Bnc10». Wayback Machine, 31-12-2023. Arxivat de l'original el 31-12-2022. [Consulta: 25 febrer 2023].
# Bé fungible

Els béns fungibles són una classificació dels béns utilitzada en el dret en dos sentits: com aquells que no es poden usar conforme a la seua naturalesa si no es consumeixen (també coneguts com a béns consumibles), i com aquells que tenen el mateix poder deslliurador, és a dir, que es miren com equivalents per a extingir obligacions.
El cas més típic de bé fungible és el diners, però s'engloben en aquesta categoria tots aquells béns mobles que es consumeixen (gasten o desapareixen) per al seu posseïdor amb el primer ús, encara que poden mantenir la seua existència física.

## Importància de la classificació

Donades les seues característiques especials, existeixen regulacions específiques per a contractes l'objecte de la qual són béns fungibles. Tal és el cas de l'arrendament, el contracte d'usdefruit o el dipòsit.
Açò és així perquè normalment no es pot restituir un bé fungible després del seu ús, atès que ja s'ha consumit, i l'obligació passa a ser la de restituir la mateixa quantitat i qualitat de béns equivalents.

## Regulacions per país
### Estat espanyol

Al Regne d'Espanya, la definició de béns fungibles es troba en l'article 337 del Codi Civil, segons el qual són béns fungibles aquells que no pot fer-se l'ús adequat a la seua naturalesa sense que es consumen.
Existeixen especialitats en els contractes de compravenda, arrendament, préstec o usdefruit, entre d'altres, quan l'objecte del contracte són béns de caràcter fungible.
# Cal Garrofa

Cal Garrofa és una obra del municipi de Sant Boi de Llobregat (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Es tracta d'una casa senyorial d'estil modernista amb tots els trets i materials propis del moment. Construïda amb maó arrebossat té les finestres remarcades amb pedra artificial i amb ornamentacions de tipus floral. Sobre la porta principal hi ha, a manera de glorieta, una tribuna amb vidres plomats, dels quals en falten sis en total i que fa per la seva part superior les funcions de terrassa, tot decorat amb motius florals i amb una barana de forja a joc flanquejada per pilastres amb florons. El terrat és de rajola amb balustre de terra cuita. Les finestres dels dos pisos conserven també els seus vidres de colors originals. La tanca de l'entrada del jardí és posterior a la construcció de la casa.

## Història

Quan el 1875 s'oficialitza el primer Eixample amb l'obertura de la Rambla de Rafael Casanova, es van donar gran quantitat de permisos per a reformar o construir cases de nova planta. Això pel que fa als carrers que ja estaven urbanitzats d'antuvi. Al voltant del nucli urbà, a la part més nova i que es convertiria en els carrers Pi i Margall, Lluís Castells entre d'altres, van proliferar les cases senyorials amb jardí al davant i en alguns casos al darrere. Entre elles es pot esmentar, com les primeres en cronologia Can Castells i Cal Rovelló i ja una mica més endavant Can Jordana i la que ens ocupa, que és un dels exemples de modernisme més clars de la ciutat.

## Referències

* 1 2 «Cal Garrofa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 febrer 2016].
# Adrià Araujo i Sánchez

Adrià Araujo i Sánchez (Barcelona, 14 d'agost de 1981) és un pilot de motociclisme català que competí internacionalment entre la temporada de 1998 i la de 2001.

## Trajectòria internacional

Debutà en el Mundial de motociclisme el 1998 gràcies a una wildcard ("comodí") al Gran Premi de la Comunitat Valenciana de motociclisme, competint en la categoria 125cc amb Aprilia. El 1999 passà a pilotar un Honda i disputà les tres curses del Campionat disputades a l'estat espanyol. La temporada de 2000 aconseguí els seus primers punts al campionat, acabant trenta-tresè a la classificació general. El 2001 fou trenta-unè.

## Resultats al Mundial de motociclisme

| Any | Categoria | Moto | Curses | Victòries | Podi | Pole | Fast lap | Punts | Posició |
| 1998 | 125cc | Honda | 1 | 0 | 0 | 0 | 0 | 0 | - |
| 1999 | 125cc | Honda | 3 | 0 | 0 | 0 | 0 | 0 | - |
| 2000 | 125cc | Honda | 8 | 0 | 0 | 0 | 0 | 2 | 33è |
| 2001 | 125cc | Honda | 11 | 0 | 0 | 0 | 0 | 3 | 31è |
| Total | | | 23 | 0 | 0 | 0 | 0 | 5 | |

## Referències

* 1 2 «Adrian Araujo» (en anglès). motogp.com. Arxivat de l'original el 30 de juliol 2012. [Consulta: 6 juny 2011].
# Koru

Koru és un gran iot de luxe propietat de Jeff Bezos, el fundador d'Amazon. El vaixell va ser construït als Països Baixos per Oceanco a partir de 2021 i lliurat a l'abril de 2023. És un super-iot de vela de tres pals 127 metres (417 ft) de llarg amb el buc blau marí. Va costar 500 milions de dòlars amb un cost anual de manteniment d'almenys 30 milions de dòlars. Quan es va encarregar, el iot era el segon iot de vela més gran del món, després del Sailing Yacht A d'Andre Melnitxenko.
El 2022, Rotterdam va anunciar que l'històric pont De Hef de la ciutat seria parcialment desmantellat per a permetre el pas del iot. Aquesta va ser una decisió controvertida atès que el pont és un monument nacional. Finalment, el pla de desmantellament del pont De Hef va resultar innecessari ja que els pals es van escalonar quan el vaixell estava amarrat aigües avall del pont al port de Rotterdam.
L'Abeona, un vaixell de suport de 1.900 tones brutes, acompanya el Koru proporcionant allotjament addicional a la tripulació, una helisuperfície i capacitat per a subministraments supletoris.

## Referències

* ↑ «Jeff Bezos and the secretive world of superyachts» (en anglès). BBC News, 13-05-2021.
* ↑ «127m Koru Delivered by Oceanco». www.yachtharbour.com, 10-04-2023. [Consulta: 17 abril 2023].
* ↑ «Jeff Bezos' superyacht will see historic bridge dismantled» (en anglès). BBC, 03-02-2022.
* ↑ Nicole Lyn Pesce , 11-05-2021.
* ↑ Kurt Schlosser. «Jeff Bezos will reportedly join the billionaire boating class with a $500M luxury sailing superyacht». Geekwire, 10-05-2021.
* ↑ Oliver Moody , 11-05-2021.
* ↑ Granger, Maisie. «7 Facts About Jeff Bezos’ Koru Superyacht - Superyacht Content» (en anglès britànic). www.superyachtcontent.com, 17-09-2024. [Consulta: 25 novembre 2024].
* ↑ «El multimilionari nord-americà Jeff Bezos estrena a Mallorca el superveler ‘Koru’», 12-04-2023. [Consulta: 11 febrer 2025].
* ↑ «Rotterdam has confirmed it will dismantle a historic bridge to allow a superyacht built for Amazon founder Jeff Bezos to fit through.». BBC News, 03-02-2022, p. 1.
* ↑ «75m custom Damen Yachting support vessel delivered and named» (en anglès). [Consulta: 11 febrer 2025].
* ↑ «Inside Jeff Bezos’ shiny new US$500 million Koru megayacht and Abeona vessel» (en anglès), 11-02-2023. [Consulta: 11 febrer 2025].
# Bavarès (pastisseria)

El bavarès (en francès bavarois) és un entremès per al qual crema bavaresa (crema derivada de la crema anglesa a la qual s'ha afegit la Crema Chantilly i gelatina) s'aboca en un motlle i es desemmotlla després que ha pres. Pot ser aromatitzat, en particular amb una mousse de fruits. Pertany a la família de les cremes.

## Orígens

El seu origen és incert: podria ser una variant del Rahmsulz bavarès que la princesa Elisabet de Baviera hauria portat durant el seu matrimoni amb el rei de França Carles VI el 1385, o un menjar blanc que aquest hauria apreciat a la cort francesa, o una recepta popularitzada per un o altre dels prínceps bavaresos que s'allotjaven a França al segle xviii.

## Variants

Marie-Antoine Carême, a Le Cuisinier parisien, descriu una preparació a base de crema de llet, sucre i colle de poisson amb el nom de "formatge bavarès" Aquest formatge bavarès conté diverses variacions (amb nous, cafè, fruits). A Le Pâtissier national parisien, la secció sobre les charlottes fa esment del formatge bavarès com una de les preparacions que poden ser abocades al motlle encamisat de bescuits.
Auguste Escoffier, en Le Guide culinaire, parla simplement de « bavarois » com un "entremets" fred. En dona dues versions, la bavaresa amb crema (la base de la qual és una crema pastissera, per tant, conté ous) i la bavaresa amb xarop (que indica que és més adequada per als bavaresos amb fruita).

## Referències

* ↑ Peter Peter. Kulturgeschichte der deutschen Küche. C. H. Beck, 2009. .
* ↑ Marie-Antoine Carême. Le Cuisinier parisien : ou l'art de la cuisine française au dix-neuvième siècle. Bossange père, 1828.
* ↑ Marie-Antoine Carême. Le Pâtissier national parisien, ou Traité élémentaire et pratique de la pâtisserie ancienne et moderne : suivi d'observations utiles au progrès de cet art.. Garnier frères, 1879.
* ↑ Auguste Escoffier. Le Guide culinaire. Éditions Flammarion, 1903.

## Vegeu també

* Bavaresa (beguda)
# 60 Wall Street

El 60 Wall Street és un gratacel situat al barri financer de Manhattan, a la ciutat de Nova York als Estats Units.
L'edifici va ser concebut pel gabinet d'arquitectes John Dinkeloo and Associates i Kevin Roche. Es va construir de 1987 a 1989.
Construït en un estil postmodern (vidre, acer, pedra), l'edifici mesura 227 metres, i té cinquanta-sis pisos, el que ofereix 160.000 m² d'oficis al principal arrendatari, la Deutsche Bank. El 1989, l'edifici albergava el quarter general de JP Morgan Chase & Co, qui s'hi va quedar fins a abril de 2001, quan la Deutsche Bank el va comprar per a 600 milions de dòlars. Pocs mesos després, per mor dels atemptats de l'11 de setembre de 2001, l'edifici de la Deutsche Bank a proximitat del World Trade Center era impractibale i la banca ha pogut trasllader tots els oficis a l'edifici de Wall Street. L'abril. 2007, el grup Paramount va comprar-lo per 1.200 milions de dòlars.

## Referències

* ↑ Morris, Sebastian «Paramount Group’s Modernization Project at 60 Wall Street Remains Uncertain After LPC's No-Action Ruling» (en anglès). New York Yimby, 03-10-2022.
* ↑ Bagli, Charles V. «Bucking Trend, Bank Is Seeking Wall St. Home» (en anglès). The New York Times, 06-04-2001.
* ↑ Koblin, John «60 Wall Goes for $1.2 B. in Downtown's Biggest Building Sale Ever» (en anglès). Observer, 04-05-2007 [Consulta: 12 febrer 2025].

## Enllaços externs

* Emporis- 60 Wall Street
* Skyscraperpage- 60 Wall Street
* Wired New York- 60 Wall Street Arxivat 2010-04-16 a Wayback Machine.
# Assaig (rugbi)

Un assaig (try en anglès) és una forma d'anotar punts al rugbi a 15 i al rugbi a 13. Un assaig s'anota en recolzar la pilota al terreny d'assaig del rival (sobre o darrere de la línia d'assaig). El rugbi a 15 i a 13 difereixen lleugerament en la definició de "recolzar la pilota" i el "terreny d'assaig".
Si el joc brut de l'equip oponent impedeix que es marqui un assaig probable o que es marqui en una posició avantatjosa, se li concedeix un assaig de càstig.

## Vegeu també

* Rugbi a 15
* Rugbi a 13
* Melé
* Touchdown

## Referències

* ↑ «Diccionari de rugbi | TERMCAT». [Consulta: 3 abril 2022].
* ↑ «8. Puntos». Leyes del juego de Rugby. [Consulta: 22 setembre 2019].
# Portada/efemèride febrer 22

Salvador Espriu
« 21 de febrer · 22 de febrer · 23 de febrer »
# Borm blau

El borm blau (Rhizostoma pulmó) és una espècie de medusa de la classe dels escifozous de l'ordre dels rizòstoms. És present als Països Catalans. És de color blanquinós i té unes línies liles a la part més baixa de la umbrela. Es caracteritza especialment per no tenir tentacles i tenir els braços orals molt llargs.
És una de les meduses freqüents al litoral català.

## Descripció

La umbrella, la part superior amb forma de paraigua, és de color blau violàcia, amb una banda de color violeta en la vora. Posseeix vuit tentacles composts per nombrosos lòbuls petits, apèndixs sensorials i cèl·lules urticants que provoquen una picor lleu en mantenir contacte amb els braços de la medusa; la zona afectada per la picada no ha de tocar-se.
Quan mirem les meduses per fora només veiem la umbrela i els tentacles. La umbrela té la funció de protegir l'estòmac de la medusa, que està en el seu interior. Els tentacles tenen dues funcions: ajuden a capturar les preses i també serveixen com a defensa. Ja que els tentacles estan coberts de cèl·lules urticants i quan et "piquen" t'injecten una substància urticant que provoca dolor.
Dins de la umbrela hi ha diverses capes de pell i finalment, l'estómac. Aquestes capes es diuen: ectoderma, que és la més superficial; mesoglea, que va després de l'ectodermo i és la més gruixuda i l'endodermo que és la capa de pell més profunda. Després de l'endodermo hi ha l'estómac de la medusa que és bastant petit i simple.
Sota situacions d'estrès pot arribar a segregar una gelatina que també conté cèl·lules urticants, sent capaç per tant de produir picor tot i que no hagi entrat en contacte directe amb la pell.

## Hàbitat

Pelàgic, des del nord d'Europa fins al mar Mediterrani. Viu a la zona pelàgica, que és la zona d'aigües marines més lluny de la costa.

## Referències

* ↑ «Cercaterm | TERMCAT». [Consulta: 28 febrer 2020].
* ↑ «Les altes temperatures fan que augmenti la presència de meduses al litoral català». 324, 13-08-2018 [Consulta: 14 agost 2018].
# Bosquerola estriada

La bosquerola estriada o bosquerola de casquet (Setophaga striata) és una espècie d'ocell de la família dels parúlids (Parulidae) que habita els boscos boreals de coníferes i altres formacions boscoses d'Alaska, cap a l'est, a través del nord i el centre del Canadà fins Labrador, Terranova i Nova Escòcia i zones limítrofes dels Estats Units. Passa l'hivern al nord d'Amèrica del Sud.
Malgrat el seu pes mínim, de només dotze grams, que cada any recorren més de 2.500 quilòmetres sobre l'oceà Atlàntic, en dos o tres dies, i sense parar. Aquests ocells migren cada tardor des de l'Amèrica del Nord, a l'est del Canadà, fins a les costes de l'Amèrica del Sud, a les illes del Carib.
Aquesta petita au viu els boscos boreals del Canadà i els Estats Units entre la primavera i la tardor. Després es dirigeix a les Antilles o a les costes de Veneçuela i Colòmbia per al seu període d'hibernació. Les bosqueroles arriben a duplicar el seu pes per preparar aquest llarg viatge.

## Referències

* ↑ «Bosquerola estriada». Cercaterm. TERMCAT, Centre de Terminologia. Rev. 20/01/2023(català)
* ↑ https://www.termcat.cat/ca/cercaterm/fitxa/MTY3NDQw
* ↑ «Uns ocells de 12 grams volen 2.500 km sobre l'Atlàntic sense parar». 324.cat, 01-04-2015.
# 1433
## Esdeveniments
### Resta del món

18 i 19 de novembre: Batalla de Delebio entre el Ducat de Milà i la República de Venècia.

## Necrològiques
### Països Catalans

* 1 de juny, Xàtiva (la Costera, el País Valencià): Jaume II d'Urgell «el Dissortat», potser assassinat pelsrmans del Magnànim, els infants Joan, Enric i Pere (n. 1378/1380).
* 8 de setembre, Barcelona: Constança de Cabrera, abadessa cistercenca de Vallbona i de Valldonzella.
* Andreu Bertran, president de la Generalitat de Catalunya.

### Resta del món
## Referències

* ↑ «Jaume II d'Urgell | enciclopèdia.cat». [Consulta: 28 juny 2020].
* ↑ Roca, Maria Carme. Abadesses i priores a la Catalunya medieval. Barcelona: Editorial Base, 2014. ISBN 978-84-16166-22-0.
# Raül Jara Pascual

Raül Jara Pascual (Sant Boi de Llobregat, 17 d'abril de 1980) és un pilot de motociclisme català que competí internacionalment entre la temporada de 2001 (en què acabà vint-i-sisè a 125cc després d'haver participat en tots els Grans Premis puntuables) i la de 2002 (en què acabà vint-i-cinquè a 250cc).

## Resultats al Mundial de motociclisme

| Any | Categoria | Moto | Curses | Victòries | Podi | Pole | Fast lap | Punts | Posició |
| 2001 | 125cc | Aprilia | 16 | 0 | 0 | 0 | 0 | 9 | 26è |
| 2002 | 250cc | Aprilia | 16 | 0 | 0 | 0 | 0 | 11 | 25è |
| Total | | | 32 | 0 | 0 | 0 | 0 | 20 | |

## Referències

* 1 2 «Raul Jara» (en anglès). motogp.com. Arxivat de l'original el 28 de juliol 2012. [Consulta: 6 juny 2011].

## Enllaços externs

* Entrevista a Jara del 28-8-2008 Arxivat 2012-05-02 a Wayback Machine. (castellà)
* Imatge de Jara el 2008 Arxivat 2016-03-03 a Wayback Machine.
# Jordi Carchano i Atenza

Jordi Carchano i Atenza (Sant Quirze del Vallès, 2 de juliol de 1984) és un ex-pilot de motociclisme català que competí internacionalment entre la temporada de 2003 i la de 2006.

## Resultats al Mundial de motociclisme

| Any | Categoria | Moto | Curses | Victòries | Podis | Pole | Punts | Posició |
| 2003 | 125cc | Honda | 1 | 0 | 0 | 0 | - | - |
| 2004 | 125cc | Aprilia | 14 | 0 | 0 | 0 | 2 | 31è |
| 2005 | 125cc | Aprilia | 16 | 0 | 0 | 0 | 6 | 29è |
| 2006 | 250cc | Aprilia | 15 | 0 | 0 | 0 | - | - |
| Total | | | 46 | 0 | 0 | 0 | 12 | |

## Referències

* ↑ «El quirzetenc Jordi Carchano, diumenge a Montmeló». vilaweb.cat. VilaWeb, 08-06-2005. [Consulta: 27 maig 2011].
* ↑ «Jordi Carchano» (en anglès). motogp.com. Arxivat de l'original el 30 de juliol 2012. [Consulta: 27 maig 2011].
# Luis Ignacio Álvaro Navarro

Luis Ignacio Álvaro Navarro (Sevilla, 25 de juliol de 1972), conegut com Luis Álvaro, és un antic pilot de motociclisme espanyol que va competir en el Campionat del Món de Motociclisme des de 1989 fins a 1995.

## Biografia

Luis Álvaro va tenir els seus primers contactes amb el motociclisme amb 12 anys quan va fer competicions de motocròs. Als 14 anys va passar a la velocitat i va competir en el Criterium Solo Moto, que acabaria guanyant el 1988 en les categories de 80 i 125cc. El 1989 corre al Mundial de 80cc amb una Krauser privada i aconsegueix una meritòria sisena posició al Gran Premi de Txecoslovàquia. El 1990 fitxa per Derbi i es converteix (al costat d'Ezio Gianola) en un dels últims pilots de la marca catalana abans de la seva retirada del Mundial. Els problemes econòmics de l'escuderia catalana van marcar els seus resultats aquella temporada.
De 1991 a 1995, continuà competint en el Mundial en la categoria de 125cc sense resultats destacables.

## Referències

* ↑ «Ficha de Luis Álvaro». pilotegpmoto.com.
* ↑ «Palmarés del Campeonato de España de velocidad». FEM. Arxivat de l'original el 2013-06-19. [Consulta: 1r abril 2024].
* ↑ «Pitufo Álvaro, un piloto con más valor que edad». ABC, 27-01-1990. [Consulta: 3 octubre 2019].
# Carles Solà Belda

Carles Solà Belda (Catalunya), és un economista, professor a la Universitat Autònoma de Barcelona, i ha estat professor a la Universitat de les Illes Balears. És coautor del projecte "El programari Lliure i la regionalització dels Beneficis de la Societat de la Informació" amb en Ricardo Galli, Josep Lluís Ferrer i Javier Gonzálex de Alaiza entre d'altres, projecte pel qual se'ls atorgà el "Premi Sa Nostra d'investigació 2003".

## Formació

És doctor en Ciències Econòmiques per la Universitat Autònoma de Barcelona. Es va doctorar amb la tesi "Economic Action and Reference Points: An Experimental Analysis". Màster en Anàlisi Econòmica per la Universitat Autònoma de Barcelona i el CSIC. Ha estat investigador a la Universitat d'Arizona i a l'Institut d'Anàlisi Econòmica. Les seves línies d'investigació estan centrades en l'anàlisi econòmica de la gestió dels recursos humans i en negociació.

## Principals articles d'investigació

* Economic Action and Reference Points: An Experimental Analysis (2001)
* Personal Relations and their Effect on Behavior in an Organizational Setting: An Experimental Study (Febrer 2009)
* Reference Points and Negative Reciprocity in Simple Sequential Games (Febrer 1999)

## Referències

* ↑ http://bulma.net/~gallir/BULMA/proj10.pdf Arxivat 2010-06-15 a Wayback Machine.
* ↑ http://www.campusuib.com/php/seccion.php?nrevista=9&seccion=Recerca Arxivat 2007-10-29 a Wayback Machine.
* 1 2 http://www.tesisenxarxa.net/TESIS_UAB/AVAILABLE/TDX-0607101-103227//csb1de1.pdf Arxivat 2016-03-04 a Wayback Machine.
* ↑ http://euge.uib.es/cvs/cv_sola.htm Arxivat 2005-01-08 a Wayback Machine.
* ↑ http://www.asr.uab.cat/asr/docs/BraSo2009.pdf Arxivat 2017-07-06 a Wayback Machine.
* ↑ http://www.sciencedirect.com/science/article/B6WFW-458NM4S-V/2/f088166186c7f0a26a93d81d9ae1747e